**Ministru kabineta noteikumu projekta „Grozījumi Ministru kabineta 2006.gada 19.decembra noteikumos Nr.1037 "Bāriņtiesas darbības noteikumi”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| **1.** | **Pamatojums** | Ministru kabineta noteikumu projekts “Grozījumi Ministru kabineta 2006.gada 19.decembra noteikumos Nr.1037 "Bāriņtiesas darbības noteikumi”” (turpmāk – projekts) izstrādāts pēc Labklājības ministrijas iniciatīvas, lai pilnveidotu bāriņtiesu darbību bērnu tiesību aizsardzības jomā un veicinātu bāreņu un bez vecāku gādības palikušo bērnu aprūpi ģimeniskā vidē atbilstoši Sociālo pakalpojumu attīstības pamatnostādnēs 2014.- 2020.gadam noteiktajam (apstiprinātas ar Ministru kabineta 2013.gada 4.decembra rīkojumu Nr.589) (turpmāk – Pakalpojumu pamatnostādnes), kā arī lai saskaņotu noteikumus ar 2015.gada 29.oktobrī Saeimā galīgajā lasījumā pieņemtajiem grozījumiem Bāriņtiesu likumā (Saeimas reģ. Nr. 78/Lp12) saistībā ar iespēju bāriņtiesu darbībā izmantot fotografēšanu, filmēšanu un skaņu ierakstus. |
| **2.** | **Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība** |  Lai pilnveidotu bāriņtiesu darbību bērnu tiesību aizsardzības jomā, projektā paredzēti šādi grozījumi Ministru kabineta 2006.gada 19.decembra noteikumos Nr.1037 "Bāriņtiesas darbības noteikumi” (turpmāk - Noteikumi):1. Noteikumu 27.1 punkts tiek saskaņots ar Civillikumā lietoto terminoloģiju, terminu „aprūpes tiesību atņemšana” aizstājot ar terminu „aizgādības tiesību pārtraukšana”.
2. Precizēts Noteikumu 33.punkts, nosakot, ka vienu kopīgu ārpusģimenes aprūpē esošu bērnu lietu iekārto par vienas ģimenes nepilngadīgajām personām, kurām ir kopīgi vecāki vai viens kopīgs vecāks, ja bāriņtiesa vienas ģimenes nepilngadīgajām personām nodrošinājusi ārpusģimenes aprūpi pie viena un tā paša ārpusģimenes aprūpes pakalpojuma sniedzēja.

Neskatoties uz to, ka prasība par atsevišķu lietu iekārtošanu (atbilstoši konkrētajai ārpusģimenes aprūpes formai) izriet no vispārējām lietu veidošanas prasībām bāriņtiesu darbā, Valsts bērnu tiesību aizsardzības inspekcija (turpmāk – Inspekcija) veicot bāriņtiesu darba uzraudzību, konstatējusi, ka bāriņtiesas mēdz iekārtot vienu lietu arī gadījumos, kad vienas un tās pašas ģimenes bērniem nodrošināta atšķirīgu veidu ārpusģimenes aprūpe, piemēram, dažiem vienas ģimenes bērniem nodibināta aizbildnība, bet citi ievietoti ilgstošas sociālās aprūpes un sociālās rehabilitācijas institūcijā u.c. Šādu lietu veidošana apgrūtina bāriņtiesas lietā iegūtās un apkopotās informācijas pārskatāmību un izmantošanu bērnu tiesību un tiesisko interešu pilnvērtīgai aizsardzībai, tostarp normatīvajiem aktiem atbilstošu aizbildņa vai cita ārpusģimenes aprūpes nodrošinātāja darbības uzraudzību, tāpēc nolūkā pilnveidot un uzlabot bāriņtiesu darbību nepieciešams attiecīgais grozījums. Vienlaikus būtisks ir arī fizisko personu datu aizsardzības aspekts. Proti, nodrošinot šādu kārtību par atsevišķu lietu iekārtošanu, tiktu nodrošināts arī tas, ka tajos gadījumos, kad vienas ģimenes bērniem ir iecelti dažādi aprūpētāji, katram no šiem aprūpētājiem, iepazīstoties ar lietas materiāliem, nebūtu pieejami personas dati par otru aprūpētāju. 1. Noteikumu 53.punkts papildināts, nosakot, ka bāriņtiesas sēdi var atlikt, ja bāriņtiesa atzīst, ka lietā nepieciešams iegūt papildus informāciju, kas būtiska konkrētās lietas izskatīšanai un bērna intereses prioritāri nodrošinoša lēmuma pieņemšanai.

Šis grozījums nepieciešams, jo Inspekcija apkopojot informāciju, kas iegūta, veicot bāriņtiesu darba uzraudzību, konstatējusi, ka nereti bāriņtiesu sēžu gaitā no administratīvo procesu dalībniekiem tiek iegūtas ziņas, kas norāda uz nepieciešamību iegūt papildus informāciju konkrētajā lietā. Līdz ar to veidojas situācijas, ka nepieciešams atlikt bāriņtiesas sēdi, nevis pēc lietas dalībnieka lūguma, bet pēc bāriņtiesas iniciatīvas, lai iegūtu papildus informāciju, kas būtiska konkrētās lietas izskatīšanai un tāda lēmuma pieņemšanai, kurš prioritāri nodrošina bērna labāko interešu ievērošanu.1. Noteikumi papildināti ar 72.1 punktu, kas nosaka, ka Bāriņtiesu likumā noteiktajos gadījumos, kad nepieciešams tiesas nolēmums, bāriņtiesa vēršas tiesā divu mēnešu laikā pēc attiecīgā lēmuma pieņemšanas.

Veicot pārbaudes bāriņtiesās, Inspekcija regulāri konstatē, ka diemžēl bāriņtiesas ne vienmēr savlaicīgi sagatavo un iesniedz prasības pieteikumu tiesā pēc tādu bāriņtiesas lēmumu pieņemšanas, par kuriem iesniedzama prasība tiesā. Minētā situācija var veidoties, piemēram, lietās par aizgādības tiesību atņemšanu (Bāriņtiesu likuma 56.pants), tādējādi būtiski pagarinot laika periodu, kad bērns atrodas ārpusģimenes aprūpē un viņam ir liegta iespēja kļūt juridiski brīvam un iekļautam adoptējamu bērnu reģistrā. Lietās par aizgādības tiesību pārtraukšanu un pārtraukto aizgādības tiesību atjaunošanu vai prasības iesniegšanu tiesā aizgādības tiesību atņemšanai Inspekcija konstatējusi, ka ilgums, kādā tiek kavēta prasības pieteikuma iesniegšana tiesā, ir dažāds, piemēram, tie ir gan 3, 5, gan 9 mēneši, bet ir bijuši arī gadījumi, kad prasība tiesā iesniegta tikai pēc 1 vai vairākiem gadiem. Piemēram, 2015.gadā no 54 veiktajām bāriņtiesu lietu pārbaudēm tika konstatēts, ka 7 bāriņtiesas 11 lietās pieņēmušas lēmumus par prasības celšanu tiesā par bērnu aizgādības tiesību atņemšanu vecākiem, tomēr līdz pārbaudes veikšanas brīdim prasības pieteikumi tiesā nebija iesniegti. Līdzīgas situācijas var veidoties arī lietās par bērna vai aizgādnībā esošas personas mantas pārvaldību. Bāriņtiesai ir jāiesniedz lieta izšķiršanai tiesā arī tajos gadījumos, ja tā pieņēmusi lēmumu par bērnam vai aizgādnībā esošajai personai piederošā nekustamā īpašuma (ja tā vērtība pārsniedz 14 000 euro) atsavināšanu, ieķīlāšanu vai apgrūtināšanu ar citām lietu tiesībām (Bāriņtiesu likuma 52.pants).Tāpat saskaņā ar Bāriņtiesu likuma 51.pantā noteikto bāriņtiesa iesniedz tiesā apstiprināšanai lēmumus par: 1) pilngadības piešķiršanu pirms 18 gadu vecuma sasniegšanas; 2) atlīdzību aizbildnim (aizgādnim), ja tā pārsniedz 426 euro; 3) mājas kārtībā izdarītu mantojuma dalīšanu, ja aizbildnībā vai aizgādnībā esošās personas daļa pārsniedz 14 000 euro.Tādējādi, lai Bāriņtiesu likumā noteiktajos gadījumos bāriņtiesa savlaicīgi vērstos tiesā, nepieciešams precīzi noteikt, ka tas ir jāizdara viena mēneša laikā pēc attiecīgā lēmuma pieņemšanas.1. Noteikumi tiek papildināti ar 81.2 , 81.3 un81.4 punktu, kas paredz, ka pirms lēmuma pieņemšanas par bērna ārpusģimenes aprūpi bāriņtiesa sagatavo rakstveida pārskatu par veiktajām darbībām, lai bērnam nodrošinātu piemērotu aprūpi pie aizbildņa vai audžuģimenē (turpmāk – pārskats).

Lai pieņemtu pamatotu lēmumu, vienlaikus atbilstoši 81.3 un81.4 punktā noteiktajam bāriņtiesai būs pienākums periodiski izvērtēt, kādas darbības ir veiktas, lai bērnam nodrošinātu aprūpi ģimeniskā vidē un bērnam nebūtu jāturpina uzturēties ilgstošas sociālās aprūpes un sociālās rehabilitācijas institūcijā. Tas nozīmē, ka minētais pārskats būs regulāri jāaktualizē atkarībā no bērna vecuma (par bērnu līdz trīs gadiem- ne retāk kā reizi 3 mēnešos, par bērnu no trīs līdz 18 gadiem - ne retāk kā reizi sešos mēnešos). Šādi grozījumi atbilst arī deinstucionalizācijas procesa aktivitātēm valstī. Proti, Pakalpojumu pamatnostādņu 1.2.1.punktā „Sociālie pakalpojumi bāreņiem un bez vecāku gādības palikušajiem bērniem” norādīts, ka „bērnu sociālo aprūpes iestāžu deinstitucionalizācijas plāna ietvaros primāri tiks nodrošināts, ka bērni vecumā līdz trīs gadu vecumam ilgstoši neatrodas bērnu sociālās aprūpes institūcijās. Krīzes situācijā (piemēram, bērns tiek izņemts no ģimenes un bērnam nav iespējams nekavējoties nodrošināt aprūpi pie aizbildņa vai audžuģimenē) bērns vecumā līdz trīs gadu vecumam institūcijā varēs uzturēties ne ilgāk par trim mēnešiem, lai varētu veikt bērna diagnostiku un piemeklēt bērnam vislabāko ārpusģimenes aprūpes nodrošinātāju (tikai izņēmuma gadījumos pieļaujama bērnu uzturēšanās institūcijā līdz 6 mēnešiem). Līdzīgi arī bērni vecumā no trīs gadu vecuma institūcijā varēs uzturēties ne ilgāk par 6 mēnešiem (izņēmuma gadījumos pieļaujama bērnu uzturēšanās institūcijā līdz vienam gadam), bet bērniem no 15 gadu vecuma pakalpojums tiek nodrošināts jauniešu mājā.Vienlaikus 2010.gada 24.februāra Apvienoto Nāciju Organizācijas Vadlīnijās par bērnu alternatīvo aprūpi (A/RES/64/142) ir noteikts, ka valsts nodrošina pagaidu aprūpē ievietota bērna tiesības uz to, lai šī aprūpe un uzturēšanās tiktu regulāri un rūpīgi,vēlams ne retāk kā reizi trijos mēnešos, pārskatīta.Patlaban nav precīzi noteikts, cik bieži bāriņtiesai ir jāpārskata lēmums par iespēju bērnam, kurš atrodas bērnu aprūpes institūcijā, nodrošināt piemērotu aprūpi pie aizbildņa vai audžuģimenē, kā arī nav precīzi noteikts, cik bieži un kādu informāciju ir nepieciešams iegūt un izvērtēt, lai pieņemtu pamatotu lēmumu.  6) Saskaņā ar Bāriņtiesu likuma 48.panta pirmajā daļā noteikto bāriņtiesa lietas izskata un lēmumus pieņem koleģiāli bāriņtiesas sēdē. Patlaban bāriņtiesu speciālie normatīvie akti neparedz bāriņtiesas locekļa atsevišķo domu fiksēšanu, ja attiecīgā bāriņtiesas locekļa viedoklis atšķīries no pieņemtā koleģiālā lēmuma. Bāriņtiesu likuma 14.panta pirmās daļas 1.punkts paredz, ka bāriņtiesas priekšsēdētāju, bāriņtiesas priekšsēdētāja vietnieku vai bāriņtiesas locekli atceļ no amata, ja viņš nepilda savus pienākumus vai, pildot tos, rīkojies prettiesiski vai nolaidīgi. Tādējādi, gadījumos, kad tiesa attiecīgo koleģiālo lēmumu atzinusi par prettiesisku, tad šīs atsevišķās domas palīdzētu izvērtēt konkrētā bāriņtiesas locekļa atbildību attiecīgajā lietā. Ņemot vērā minēto, Noteikumi papildināti ar 68.1 punktu, kas paredz, ka bāriņtiesas loceklis, kuram par bāriņtiesas sēdē pieņemto lēmumu ir atšķirīgs viedoklis, pamato to kā savas atsevišķās domas, izsaka tās rakstveidā un 15 dienu laikā no lēmuma pieņemšanas dienas iesniedz sēdes vadītājam.Atsevišķām domām nosaka ierobežotas informācijas statusu un ar tām var iepazīties tiesa, kurā pārsūdzēts attiecīgais bāriņtiesas lēmums, kā arī bāriņtiesas priekšsēdētājs, Inspekcija, vērtējot bāriņtiesas locekļa darbību. 7) Bāriņtiesu darbības uzraudzības gaitā, analizējot riska novērtēšanas praktiskās veikšanas aspektus Noteikumu VII nodaļā noteiktajos gadījumos, Inspekcija konstatēja, ka Noteikumu pielikumos iekļautajās risku novērtējuma anketās nepieciešams izdarīt atsevišķus precizējumus un ietvert papildus informāciju. Proti: Noteikumu 1.pielikumā “Riska novērtējums” un 2.pielikumā “Riska novērtēšanas kritēriji” nepieciešams veikt šādus precizējumus:* ievērojot to, ka bāriņtiesas kompetencē nav noteikt, vai personai ir atkarība, tad 1.pielikuma anketā “Bērna raksturojums” un 2.pielikuma I sadaļā “Bērna raksturojums” nepieciešams precizēt 5.riska faktoru, norādot, ka tiek vērtēta atkarību izraisošo vielu lietošana, nevis atkarība, un arī procesu atkarību (azartspēļu un jauno tehnoloģiju - TV, videospēles, dators, internets, mobilais telefons un citas formas) izraisošo procesu veikšana (termins “procesu atkarības veikšana” tiek lietots atbilstoši Nacionālā veselības dienesta lietotajai terminoloģijai; <http://www.vmnvd.gov.lv/lv/datu-bazes/rstniecb-izmantojamo-medicnisko-tehnoloiju-datu-bze/14-narkologijas-mediciniskie-pakalpojumi/282-pielikumi-izverstie-mediciniskas-tehnologijas-metodes-apraksti-un-citi-materiali/azartspelu-un-jauno-tehnologiju-atkarigo-pacientu-arstesanas-mediciniska-tehnologija>)
* 1.pielikuma anketā “Bērna raksturojums” un 2.pielikuma I.sadaļā “Bērna raksturojums” nepieciešams precizēt 14.un 15.riska faktora definējumu, neparedzot bāriņtiesai pienākumu novērtēt fizisko un emocionālo ievainojumu pakāpi, bet nosakot, ka nepieciešams novērtēt, vai bērnam ir konstatēti ievainojumi vai brūces, kā arī novērtēt, vai bērna uzvedība ir atbilstoša viņa vecumposmam, veselības stāvoklim un attīstībai. Tostarp 15.riska faktorā ir jāatspoguļo arī informācija par bērna pāraprūpes (hiperaprūpi) ietekmi uz bērna uzvedību.
* 18.riska faktora definējums papildināms ar informāciju, vai bērns jau iepriekš ir bijis ārpusģimenes aprūpē.
* anketā “Vecāku raksturojums” jāprecizē riska faktors par atkarību izraisošo vielu lietošanu (2.riska faktors), to papildinot arī ar info par procesu atkarību (azartspēļu un jauno tehnoloģiju - TV, videospēles, dators, internets, mobilais telefons un citas formas) izraisošo procesu veikšanu; vienlaikus iekļaujot jaunu riska faktoru, kas atspoguļo informāciju par iepriekšēju vecāku pieredzi bērnu aizgādības īstenošanā.

 8) 2015.gada 29.oktobrī Saeima galīgajā lasījumā pieņēma grozījumus Bāriņtiesu likumā, kas paredz ka bāriņtiesai ir tiesības fotografēt, filmēt un iegūt skaņu ierakstus, ja bērna dzīves apstākļu pārbaudē atklājas, ka bērns atrodas veselībai un dzīvībai bīstamos apstākļos. Skaņu ierakstu bāriņtiesai būs tiesības izmantot arī bāriņtiesu sēdēs. Attiecīgi projektā paredzēts papildināt Noteikumus ar jaunu nodaļu “ Foto, video un skaņu ierakstu ieguves, glabāšanas un publiskošanas kārtība”, kurā paredzēts noteikt, ka foto, video un skaņu ieraksta iegūšana (turpmāk-ieraksts) par bērna dzīves apstākļiem pieļaujama tikai gadījumā, lai fiksētu apstākļus, kas liecina, ka bērns atrodas dzīvībai un veselībai bīstamos apstākļos un šie ieraksti nepieciešami attiecīgā bāriņtiesas vienpersoniskā lēmuma pieņemšanai.Ierakstiem nosaka ierobežotas pieejamības informācijas statusu, un tie tiek iznīcināti pēc viena mēneša no dienas, kad beidzies attiecīgā bāriņtiesas lēmuma pārsūdzēšanas termiņš, ja šis lēmums nav pārsūdzēts, vai pēc viena mēneša no dienas, kad stājies spēkā tiesas galīgais nolēmums attiecīgā bāriņtiesas koleģiālā lēmuma lietā.Savukārt, tie ieraksti, kas iegūti, fiksējot bāriņtiesas sēdes gaitu, tiek pievienoti attiecīgajai lietai un glabājami atbilstoši Noteikumu 28.punktā minētā bāriņtiesu lietu paraugsarakstā noteiktajam glabāšanas termiņam. 9) Tā kā iepriekš minētie grozījumi Bāriņtiesu likumā stājas spēkā 2016.gada 1.janvārī, projektā noteikts, ka noteikumi stāsies spēkā 2016.gada 1.janvārī. |
| **3.** | **Projekta izstrādē iesaistītās institūcijas** | Valsts bērnu tiesību aizsardzības inspekcija. |
| **4.** | **Cita informācija** | Nav. |

|  |
| --- |
| **II.** **Tiesību akta projekta ietekme uz sabiedrību, tautsaimniecības attīstību****un administratīvo slogu** |
| **1.** | **Sabiedrības mērķgrupas, kuras tiesiskais regulējums ietekmē vai varētu ietekmēt** | Projekts attiecas uz bāriņtiesu darbiniekiem, kā arī uz bāreņiem un bez vecāku gādības palikušajiem bērniem, kuri ir ievietoti bērnu aprūpes iestādēs. Pēc Inspekcijas sniegtajiem datiem Latvijā uz 2014.gada 31.decembri bija 142 bāriņtiesas.Tāpat projekts varētu skart tos bērnus, kuriem patlaban ir nodrošināta aprūpe ģimeniskā vidē (pie aizbildņa, audžuģimenē), jo ir situācijas, kad bāriņtiesai nepieciešams risināt jautājumu par bērna, kurš atrodas aizbildņa aprūpē vai audžuģimenē, ievietošanu citā aizbildņa ģimenē, audžuģimenē vai institūcijā.Vienlaikus projekts netieši varētu ietekmēt arī pārējos Latvijā dzīvojošos bērnus, kuri nav ievietoti ārpusģimenes aprūpē.Saskaņā ar Centrālās statistikas pārvaldes datiem (statistisko datu krājums “Bērni Latvijā. 2015”) Latvijā uz 2014.gada 31.decembri bija 345 837 bērni. No tiem bērnu aprūpes iestādēs atradās 1589 bērns, savukārt, aizbildnībā - 4831, audžuģimenē - 1224. |
| **2.**  | **Tiesiskā regulējuma ietekme uz tautsaimniecību un administratīvo slogu** | Projekta tiesiskais regulējums nemaina bāriņtiesai pienākumu, izvēloties ārpusģimenes aprūpes veidu, prioritāri izvērtēt iespēju bērnam nodrošināt aprūpi pie aizbildņa vai audžuģimenē. Vienlaikus nemaina bāriņtiesas pienākumu, ievērot arī to, ka, gadījumā, ja ir pieņemts lēmums par bērna ievietošanu aprūpes iestādē, tad šis lēmums ir regulāri jāpārskata, jo saskaņā ar Bāriņtiesu likuma 35.panta pirmajā daļā noteikto bērnu aprūpes iestādē bērns atrodas līdz brīdim, kad viņam tiek nodrošināta piemērota aprūpe pie aizbildņa vai audžuģimenē.Tātad projektā paredzētais regulējums par informācijas aktualizēšanu konkrētajā bērna lietā, lai bārenim vai bez vecāku gādības palikušajam bērnam nodrošinātu piemērotu aprūpi ģimeniskā vidē, pēc būtības nav jauns pienākumus bāriņtiesām. Tas tikai precizē atsevišķu darbību, ka informācija konkrētajā bērna lietā jāaktualizē noteiktajā biežumā. |
| **3.** | **Administratīvo izmaksu monetārs novērtējums** | Projekts šo jomu neskar. |
| **4.**  | **Cita informācija** | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| **1.** | **Plānotās sabiedrības līdzdalības un komunikācijas aktivitātes saistībā ar projektu** | 1. 2015.gada 9.jūlijā pirms publicēšanas Labklājības ministrijas mājas lapā projekts ar aicinājumu izteikt priekšlikumus tika nosūtītsbiedrībai “Latvijas Bāriņtiesu asociācija”, biedrībai “Alternatīvā Bērnu aprūpes alianse”, biedrībai “Latvijas Pašvaldību sociālo dienestu vadītāju apvienība”, biedrībai “Zvannieku mājas”, biedrībai “Latvijas SOS-bērnu ciematu asociācija” un termiņš priekšlikumu izteikšanai tika noteikts 2015.gada 3.augusts. Priekšlikumi no minētajām NVO netika saņemti.
2. Lai nodrošinātu sabiedrības līdzdalību, Projekts pirms izsludināšanas Valsts sekretāru sanāksmē bija publicēts Labklājības ministrijas mājas lapā 2015.gada 17.augustā un termiņš priekšlikumu izteikšanai tika noteikts 2015.gada 31.augusts.
 |
| **2.** | **Sabiedrības līdzdalība projekta izstrādē** | No biedrības “Latvijas Pašvaldību sociālo dienestu vadītāju apvienība”tika saņemts iebildums par projekta 81.3 un 81.4 punktu, kas nosaka pārskatā iekļautās informācijas aktualizēšanas kārtību, lai pēc iespējas ātrāk bērnam nodrošinātuģimenes atkalapvienošanos vai, ja tas nav iespējams adopciju vai aprūpi pie aizbildņa vai audžuģimenē. |
| **3.** | **Sabiedrības līdzdalības rezultāti** | Iebildums nav ņemts vērā, jo šādi grozījumi atbilst deinstucionalizācijas procesa aktivitātēm valstī (“Sociālo pakalpojumu attīstības pamatnostādnes 2014.-2020.gadam” 1.2.1.punkts „Sociālie pakalpojumi bāreņiem un bez vecāku gādības palikušajiem bērniem”). Tāpat 2010.gada 24.februāra Apvienoto Nāciju Organizācijas Vadlīnijās par bērnu alternatīvo aprūpi (A/RES/64/142) ir noteikts, ka valsts nodrošina pagaidu aprūpē ievietota bērna tiesības uz to, lai šī aprūpe un uzturēšanās tiktu regulāri un rūpīgi**,** vēlams ne retāk kā reizi trijos mēnešos,pārskatīta. |
| **4.** | **Cita informācija** | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| **1.** | **Projekta izpildē iesaistītās institūcijas** | Projekta izpildi nodrošinās bāriņtiesas.  |
| **2.** | **Projekta izpildes ietekme uz pār­valdes funkcijām un institucionālo struktūru.****Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem** | Projekta izpildi bāriņtiesas nodrošinās esošo funkciju un cilvēkresursu ietvaros. Projekta tiesiskais regulējums būtiski neapgrūtinās bāriņtiesas darbinieku darbu.Jaunas valsts institūcijas netiek radītas, esošās institūcijas netiek likvidētas vai reorganizētas. |
| **3.** | **Cita informācija** | Nav |

 Anotācijas III, IV, V sadaļa – projekts šīs jomas neskar.

Labklājības ministrs U.Augulis

14.12.2015 10:02

2343

K.Venta-Kittele

67021610, kristine.venta-kittele@lm.gov.lv